
Kasutusloa andmine (Hariduse tn 11)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Hariduse tn 11 kinnistule rajatud mängualadele.
	Kasutusloa taotlus, taotleja ja menetlus
	25.07.2022. a taotluse nr 2211371/14311, 
Lars Laj Eesti OÜ (registrikood 14208365), 
menetlus nr 314755

	Ehitisregistri kood
	221373626

	Ehitise nimetus
	Narva lasteaed Päikene mängualad

	Kasutamise otstarve      
	24129 Muu nimetamata spordi- või puhkerajatis

	Ehitise asukoht ja katastritunnus
	Narva linn, Hariduse tn 11, 51101:004:0019

	Tehtud ehitustööde lühikirjeldus
	Mänguväljakute rajamine

	Ehitise omanik
	Narva linn

	Ehitusluba
	19.08.2021. a ehitusluba nr 2112271/28211

	Osakasutusluba
	21.02.2022. a osakasutusluba nr 2212371/03290

	Ehitusloale ja osakasutusloale 
esitatud ehitusprojekt
	Põhiprojekt. Digidoc-boks                                                                         „LL21728_PP_v02_Hariduse11.asice“.
Lars Laj Eesti OÜ poolt 16.08.2021. a koostatud LASTEAED PÄIKENE MÄNGUALADE PROJEKT nr LL21-728

	Osakasutusloale esitatud muudatusprojekt nr 1
	Põhiprojekt. Digidoc-boks „LL21-728_PP_v02_
Narva_Hariduse_11_muudatusprojekt.asice“
Lars Laj Eesti OÜ poolt 22.01.2022. a koostatud LASTEAED PÄIKENE MÄNGUALADE MUUDATUS-PROJEKT nr LL21-728

	Kasutusloale esitatud 
muudatusprojekt nr 2
	Põhiprojekt. Digidoc-boks „LL21-728_PP_v02_
Narva_Hariduse_11-muudatusprojekt2.asice“
Lars Laj Eesti OÜ poolt 28.07.2022. a koostatud LASTEAED PÄIKENE MÄNGUALADE MUUDATUS-PROJEKT nr LL21-728


Narva Linnavalitsuse 21.02.2022. a korraldusega nr 161-k oli antud osakasutusluba, mis ei laienenud puuduolevatele elementidele nr 23, 24, 25, 32 ja nr 15 (läänepoolses osas). Ehitusettevõtja põhjendas, miks tooted on paigaldamata, asjaoluga, et „kõnealuste spordivahendite tootja tarneraskuste tõttu viibis toodete saabumine ning selleks ajahetkeks, kui tooted saabusid, olid ilmastikutingimused nende paigaldamiseks ebasobivad. Kummigraanulitest 3D kummilooma ja keksu mänguelementide paigaldamiseks on vajalik kuiv ilm, et oleks tagatud parim kvaliteet. Kavandatud toodete paigaldamise hetkeks olid ilmastikuolud aga muutunud vihmaseks ning seega tööde teostamiseks ebasobivaks. ... Puuduoleva kiigeistme paigaldame kevadel 2022“.

Kasutusloa menetlusse nr 314755 oli kaasatud kooskõlastamiseks ja arvamuse avaldamiseks Narva Linnavalitsuse Linnamajandusamet, Narva Linnavalitsuse Kultuuriosakond ning Narva Linnavalitsuse Arhitektuuri- ja Linnaplaneerimise Amet. Kõik menetlusosalejad esitasid oma kooskõlastused. Narva Linnavalitsuse Arhitektuuri- ja Linnaplaneerimise Amet kooskõlastas kasutusloa eelnõu märkusega: „Hariduse tn 11 maa-ala kontrollmõõdistus e. ehitusjärgne topo-geodeetiline plaan (töö nr GEO 21-2665_2, Geopartner OÜ) on vastuvõetud 16.12.2021. Esitada ehitusjärgne topo-geodeetiline plaan, mis kajastab kõiki muudatusi, mis on tehtud alates 2021.a. detsembrikuust“. Kooskõlastuse märkus ei sisalda kasutusloa andmisest keeldumise põhjuseid. Tehnovõrkude valdajate korduskaasamist ei olnud vaja, kuna nad esitasid oma kooskõlastused osakasutusloa menetluse nr 288569 käigus. 
Paigaldatud elementidele on 14.07.2022. a Playsafe OÜ (registrikood 12605286) poolt tehtud kasutuseelne/paigaldusjärgne inspekteerimisaruanne. Inspekteerimistulemus on „Mänguväljakule paigaldatud uued mänguväljakuseadmed on ohutud ja kasutamiseks valmis“. Playsafe OÜ inspekteerimisaruanne koostati ainult mänguvahenditele, sellest on puudu spordivahendid (kolm trenažööri). Ehitusettevõtja põhjendas, miks trenažöörid jäid inspekteerimata, asjaoluga, et „spordivahendid liigituvad teise standardi alla ning neid ei inspekteeritud“.
26.07.2022. a toimus valminud ehitise ülevaatus. Ehitises ei ole avastatud puudusi. Ehitusseadustiku § 55 kohaselt kasutusloa andmisest keeldumise põhjused puuduvad. Muudatusprojektis tehtud muudatused ei sisalda ehitusseadustiku § 46 lg 1 p 2 loetletud ehitusloa kehtetuks tunnistamise põhjuseid. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa Hariduse tn 11 kinnistule rajatud ehitisregistri koodiga 221373626 ehitisele „Narva lasteaed Päikene mängualad“.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Hariduse tn 11 kinnistule rajatud ehitisregistri koodiga 221373626 ehitisele „Narva lasteaed Päikene mängualad“, mis on rajatud Lars Laj Eesti OÜ poolt 16.08.2021. a koostatud „LASTEAED PÄIKENE MÄNGUALADE PROJEKT nr LL21-728“ ehitusprojekti (digidoc-boks „LL21728_PP_v02_Hariduse11.asice“) ning Lars Laj Eesti OÜ poolt 28.07.2022. a koostatud „LASTEAED PÄIKENE MÄNGUALADE MUUDATUS-PROJEKT nr LL21-728“ (digidoc-boks „LL21-728_PP_v02_Narva_Hariduse_11-muudatusprojekt2.asice“) muudatus-projekti alusel.
[bookmark: _GoBack]3.2. Kohustada 01. septembriks 2022. a ehitustööde tellijat ja omaniku esindajat täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti kooskõlastuse märkust.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  


Kari Raik                                                                               
Linnapea                                                                                                  Üllar Kaljuste
	                                                                                                     Linnasekretär                                                                                 	                                                                                          
